钦定古今图书集成/明伦汇编/氏族典/第021卷 > 《廖用贤尚友录》 > 蒙恬
## 钦定古今图书集成/明伦汇编/氏族典/第021卷 > 《廖用贤尚友录》 > 蒙恬

按《史记蒙恬传》：“恬其先齐人也。恬大父骜，骜子曰武，
武子曰恬。始皇二十六年，恬因家世得为秦将，拜为
内史。秦并天下，使恬将三十万众收河南，筑长城，威
振匈奴。始皇信任贤之。始皇三十七年冬，出游会稽，
道病，至沙丘，崩。中车府令赵高与公子胡亥阴谋，遣
使者赐公子扶苏死，蒙恬属吏更置。高恐蒙氏复贵”
而用事，又遣使者之阳周，令恬吞药自杀。